UPITNIK O PUŠENJU

U periodu od **17. do 24. studenog 2020.**g. provedena je online anketa učenika 7. i 8. razreda putem Formsa o pušenju. Anketa je bila anonimna. Anketi su ukupno pristupila 83 učenika. **Cilj** ove ankete istražiti stavove učenika o konzumiranju duhanskih proizvoda, ispitati koliko su učenici svjesni posljedica pušenja i ispitati koliko učenika konzumira duhan.

Rezultati upitnika pokazali su da je 95% ispitanih učenika upoznato sa informacijom da u razdoblju od 15. studenog do 15. prosinca u Republici Hrvatskoj obilježavamo mjesec borbe protiv ovisnosti.

Na pitanje o tome jesu li ikada pušili, 88% ispitanika odgovorilo je da nije nikada, njih 6% da je pokušalo jednom, 5% da je pokušalo, ali više ne puši, a samo njih1% da puši i sada.

Nakon ovoga uslijedilo je nekoliko pitanja za pušače. Na pitanje koliko cigareta dnevno popušiš 11 učenika odgovorilo je da puši manje od 5 cigareta dnevno. Prvi puta cigaretu je zapalilo njih 83% s više od 10 godina, a njih 17% s manje od 10 godina. Razlozi zbog čega su počeli pušiti su: 78% iz znatiželje, 11% da bi izgledali cool i njih 11% jer puše i njihovi roditelji. Na pitanje znaju li njihovi roditelji da puše, učenici su odgovorili: ne znam (38%), ne znaju (50%) i da, znaju ali me ne podržavaju u tome (13%).

Nadalje, zanimalo nas je koliko roditelja ispitane djece konzumira duhanske proizvode. Pa tako učenici navode kako kod njih 23% puše oba roditelja, kod 11% samo majka, 20% samo otac, a kod njih 38% niti jedan roditelj.

Slijedeće pitanje odnosilo se na posljedice pušenja i koliko su učenici upoznati s njima. 70% ispitanika navodi da su u potpunosti upoznati s posljedicama pušenja, 25% djelomično, a njih 5% nikako.

Što se tiče informacija i saznanja o posljedicama pušenja podjednako su zastupljeni odgovori da su informacije dobili u školi, kod kuće i iz medija.

Nakon ovih pitanja uslijedila su pitanja koja ispituju stavove učenika o pojedinim tvrdnjama. Tako je 47% učenika izjavilo je da smatra netočnim tvrdnju kako **pušenje može smiriti čovjeka**, a njih 53% smatra tu tvrdnju točnom.

Nadalje, 74% ispitanih učenika ne slaže se s tvrdnjom kako je **pušenje zabavno**. Njih 23% nije sigurno, a 2% učenika slaže se s tom tvrdnjom.

Na tvrdnju o tome kako su **mnoge druge stvari puno opasnije od pušenja** učenici su odgovorili kako se njih 46% slaže s navedenom tvrdnjom, njih 22% se u potpunosti slaže, 24% nisu sigurni, a 7% se ne slaže s tvrdnjom.

O tvrdnji da bi **maloljetnicima trebalo biti dopušteno kupovati cigarete** njih 87% se izjasnilo kako se ne slaže s tom tvrdnjom, 7% se slaže, a njih 6% nije sigurno.

Zanimljivi su bili odgovori i na tvrdnju o tome da bi ljudima trebalo dopustiti pušenje u kafićima. 54% ispitanika se ne slaže s tim, 31% nije sigurno, a 15% smatra da bi trebalo biti dopušteno.

I za kraj, učenici su imali priliku obrazložiti zašto ne puše. Iz njihovih odgovora vidljivo je da su svjesni štetnog utjecaja duhanskih proizvoda na njihovo zdravlje, posljedica koje ono može prouzročiti i potreba za zdravim životnim stilovima. Neki od odgovora:

*Ne vidim pušenje kao neki zabavnu aktivnost štoviše ne pušim jer znam da to vrlo loše utječe na moje zdravlje i moj životni vijek.*

*Mi smeta dim cigarete, guši me i ima neugodan miris*

*Znam da je to štetno za moje zdravlje*

*Ne pušim zato što to nije zdravo za mene niti za druge. U mojoj obitelji se ne puši pa je to isto jedan razlog*

*… se bavim sportom i znam koje bi posljedice to imalo na moje zdravlje.*

*Smrdi, puno dima, boli me često glava kada sam u okolici dima, nije dobro za zdravlje*

*Mislim da je to loše za moje zdravlje, ne samo moje nego i za zdravlje drugih ljudi. Od pušenja nastaju svakakve bolesti...*

*Bolje bi bilo da se cigare ukinu jer bi tako spasili živote drugih ljudi, a nažalost i djece.*

*Pušenje donosi posljedice, a kada krenete pušiti teško je se zaustaviti. Šteti zdravlju!!*

*… se brinem za svoje zdravlje.*

*Ne želim postati ovisna o tome i jer ne podržavam pušenje.*

I za kraj, nadamo se da će naši učenici i dalje ustrajati u ovakvim razmišljanjima, a mi ćemo u okviru preventivnog programa i kroz različite oblike nastave promovirati zdrave životne stilove i podizati svijest o štetnosti ovisnosti bilo koje vrste.